Ura e Sangariusit

Ura e Sangariusit ose Ura e Justinianit është një urë romake mbi lumin Sakarya në Anadoll, në Turqinë e sotme. U ndërtua nga Perandori Romak Lindor Justiniani I (527–565) pas Krishtit) për të përmirësuar komunikimin midis kryeqytetit Kostandinopojë dhe provincave lindore të perandorisë së tij. Për arsye të gjatësisë prej 430 m, ura është përmendur nga disa shkrimtarë bashkëkohorë dhe është shoqëruar me një projekt të supozuar, të propozuar fillimisht nga Plini i Ri perandorit Trajan, për të ndërtuar një kanal të lundrueshëm që do të anashkalonte Bosforin. 

 Vendndodhja dhe historia 
Në antikitet dhe deri në mesjetë, ura shërbeu për një qëllim të rëndësishëm: ishte pika e kalimit të rrugës ushtarake me rëndësi strategjike nga Bosfori në provincat lindore të Perandorisë Romake, të cilat kërcënoheshin nga Perandoria Sasanide . Para se të ndërtohej ura prej guri, ekzistonte një urë pontoni prej druri e cila sipas Prokopit, shpesh lahej kur lumi vërshonte, duke u kushtuar shumë njerëzve jetën e tyre.

Kategoria:Ura në Turqi